ORDE do 30 de marzo de 2007 pola que se autoriza o traslado das ensinanzas de educación para persoas adultas do Instituto de Educación Secundaria Primeiro de Marzo de Baiona ao Centro Público Integrado Cova Terreña de Baiona, na provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/04/2007

A Lei orgánica 1/1981, do 6 de abril, pola que se aprobou o Estatuto de autonomía de Galicia, e o Real decreto 1763/1982, do 24 de xullo, sobre o traspaso de funcións e servizos da Administración do Estado á Comunidade Autónoma de Galicia en materia de educación, recoñécenlle á nosa comunidade autónoma as competencias en materia de planificación, regulación e administración do ensino regrado en todos os niveis e graos, modalidades e especialidades, de acordo cos preceptos emanados da constitución e das leis que lle sexan de aplicación.
A Lei orgánica 2/2006, do 3 de maio, de educación, establece no seu artigo 5.2º que o sistema educativo lles facilitará ás persoas adultas a súa incorporación ás distintas ensinanzas, favorecendo a conciliación da aprendizaxe con outras responsabilidades e actividades.
O Decreto 88/1999, do 11 de marzo, polo que se regula a ordenación xeral das ensinanzas de educación de persoas adultas e os requisitos mínimos dos centros, no artigo 11 establece que as ensinanzas de adultos se poderán impartir tanto en centros específicos de educación e promoción de adultos como nos centros ordinarios de ensino non universitario que autorice a Consellería de Educación e Ordenación Universitaria.
En consecuencia, esta consellería, de conformidade co establecido no Decreto 585/2005, do 29 de decembro, que lle atribúe as competencias e funcións en materia de planificación, regulación e administración do ensino regrado en toda a súa extensión,
e tendo en conta o informe da Dirección Xeral de Formación Profesional e Ensinanzas Especiais, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar o traslado das ensinanzas de adultos que se imparten no IES Primeiro de Marzo de Baiona ao CPI Cova Terreña do mesmo concello, e modificar en tal sentido o anexo da Orde do 8 de maio de 2002 pola que se regula a autorización de ensinanzas de educación para persoas adultas, nas modalidades presencial e a distancia, en centros de educación e promoción de adultos (EPA) e institutos de educación secundaria dependentes da Consellería de Educación e Ordenación Universitaria.
Segundo.-Como consecuencia do anterior, modifícanse as ensinanzas dos devanditos centros segundo figuran no anexo a esta orde.
Disposicións derradeiras
Primeira.-Autorízanse a Secretaría Xeral e a Dirección Xeral de Ordenación e Innovación Educativa para adoptaren as medidas necesarias para a execución desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de marzo de 2007.
Laura Sánchez Piñón
Conselleira de Educación e Ordenación Universitaria
ANEXO
Código
Centro
Concello
Provincia
Ensinanzas
36019657
IES Primeiro de Marzo
Baiona
Pontevedra
-Bacharelato de humanidades e ciencias sociais-Bacharelato de ciencias da natureza e da saúde-Bacharelato de tecnoloxía
-Programas de garantía social:
GF12B01 Auxiliar de perrucaría
GF16B03 Axudante de reparación de automóbiles
GF11B05 Axudante de servizos de restaurante e bar
GF06B01 Dependente de comercio
GF15B04 Operario de carpintaría
36000247
CPI Cova Terreña
Baiona
Pontevedra
-Educación especial
-Educación infantil
-Educación primaria
-Educación secundaria
-D100000 Ensinanzas iniciais do ensino básico para persoas adultas, nivel I-D200000 Ensinanzas iniciais do ensino básico para persoas adultas, nivel II-D300000 Educación secundaria para persoas adultas, nivel III (modalidade presencial)